একজন বিশাল হৃদয়ের মানবতাবাদী নেতা হিসেবে বঙ্গবন্ধু বিংশ শতাব্দীর একজন শ্রেষ্ঠ রাজনীতিবিদ ও রাষ্ট্র নায়ক দৃঢ় চরিত্র ও দেশপ্রেমের পরিচয় পাওয়া যায় তাঁর চরিত্র বৈশিষ্ট্যে। সে সব ঘটনার মধ্যে অন্যতম ঘটনাটি দেশপ্রেমের উজ্জল ও শ্রেষ্ঠ উদাহরণটি হলো; দেশ স্বাধীন হওয়ার মাত্র তিন মাসের মধ্যে ভারতীয় মিত্র বাহিনীর সকল সেনাসদস্যকে বাংলাদেশের ভুখন্ড থেকে প্রত্যাহার করে নিতে একরকম বাধ্য হয়েছিল ইন্দিরা সরকার। এ থেকে তাঁর ব্যক্তিত্বে এক অসাধারণত্ব প্রকাশ পায়। যে ভারত ও ভারতের প্রধানমন্ত্রী ইন্দিরা গান্ধী বাংলাদেশের মুক্তিযুদ্ধে বাঙালিদের জন্য এতকিছু করলো, সে ভারতকে তিন মাসের মধ্যেই বাংলাদেশ ছেড়ে চলে যেতে হয়েছিল যা বিশ্বেও যুদ্ধ ইতিহাসে একটি বিরল ঘটনা। কেননা, দ্বিতীয় বিশ্বযুদ্ধ শেষ হওয়ার পঞ্চাশ বছর পরেও জার্মানীর মাটিতে মার্কিন, সোভিয়েত, ব্রিটিশ ও ফরাসী সেনাবাহিনীর অবস্থান ছিল। কোরিয় যুদ্ধের পঞ্চাশ বছর পরও দক্ষিণ কোরিয়ায় মার্কিন সৈন্য আর আর জাপানে এখনো মার্কিন সৈন্য অবস্থানের কথা উল্লেখ করা যায়।